O **Club Deportivo Oximesa** foi un equipo profesional español con sede na cidade de Albolote, Granada. En 1992 o club xogou na cidade de Granada e adoptou no nome de Baloncesto Granada. Porén, despois da temporada 1992−93, o equipo desapareceu. O club xogaba os seus partido como local no Pavillón José Antonio Murado, curiosamente bautizado por Drazen Petrovic como "o peor pavillón do mundo".

Historia
--------

O Club Deportivo Oximesa foi fundado no ano 1979. Empezou a competir en categoría provincial, conseguindo o ascenso á Terceira División na súa primeira temporada. Na seguinte campaña, a 1980−81, conseguiu un novo ascenso chegando á Segunda División. Após xogar dúas temporadas nesta categoría, a 1981−82 e a 1982−83, conseguiu o ascenso á Primeira B, naquela altura segunda máxima categoría do baloncesto español. Nas temporadas 1983−84, 1984−85 e 1985−86 estivo loitando polo ascenso a máxima categoría, ascendendo por fin á ACB en 1986 tras gañar o playoff. Neste playoff venceu en semifinais ao Tizona (2−0) e nas finais ao Caja de Ronda (2-0).

Na súa primeira campaña na Liga ACB, tras contar con tres adestradores diferentes ao longo do ano, o equipo acabou salvando a categoría tras finalizar en décimo primeir lugar. Cómpre destacar que perdeuperdeu en semifinais da Copa Príncipe tras vencer en oitavos de final ao Clesa Ferrol (87−84) e en cuartos de final ao Cajabilbao (82−83). Porén, non puideron vencer no paso previo á final ao TDK Manresa (83−78). Na seguinte campaña, a 1988−89 o club consegue de novo a salvación. Ademais, conseguiron acadar os oitavos de final da Copa do Rei, onder foron eliminados polo Real Madrid. Na temporada 1991−92, tras varias salvacións, o club trasládase desde Albolote até Granada, cando o Concello da capital provincial adquiriu os dereitos do equipo e mudou o nome por Baloncesto Granada. Con todo, o equipo acabar por descender após perder nos playoffs de descenso en primeira rolda ante o DYC Breogán (0−3) e na segunda rolda ante o Coren Ourense (0−3). Tras a temporada 1992−93, onde volveu xogar na Primeira B, desapareceu.

Patrocinios
-----------

Por motivos de patrocinio, o club tivo diversos nomes ao longo da súa historia:

* **Oximesa Granada** (1979–1988)
* **Puleva Granada** (1988–1992)
* **Ciudad de Granada** (1992–1993)

Xogadores
---------

### Destacados

* España José Gabriel Álvarez
* España Luis Miguel Álvarez
* España Eduardo Clavero
* España Javier Ibáñez
* España Miguel Juane
* España Nacho Suárez
* Estados Unidos Dallas Comegys
* Estados Unidos Joe Cooper
* Estados Unidos Mike Higgins
* Estados Unidos Cedrick Hordges
* Estados Unidos Jeff Lamp
* Estados Unidos Jerome Lane
* Estados Unidos Dave Popson
* Iugoslavia Goran Grbović
* Iugoslavia Milenko Savović

Adestradores
------------

A seguinte é unha lista dos adestradores do Oximesa en Liga ACB.

* España Antonio Gómez (1986)
* España Manuel Miguel Cueto (1986)
* España José Ignacio Iriarte (1986−1988)
* España Daniel Pintor (1988−1989)
* España Manuel Miguel Cueto (1989)
* Iugoslavia Duško Vujošević (1989−1990)
* España Antonio Gómez (1990−1991)
* España Manuel Miguel Cueto (1991)
* España Moncho Monsalve (1991−1992)
* España Manuel Miguel Cueto (1992)

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1979–80 | 5 | Provincial |  |  |  |  |  |
| 1980–81 | 4 | 3ª División |  |  |  |  |  |
| 1981–82 | 3 | 2ª División |  |  |  |  |  |
| 1982–83 | 3 | 2ª División | 2º |  |  |  |  |
| 1983–84 | 2 | 1ª División B | 4º | 15–11 |  |  |  |
| 1984–85 | 2 | 1ª División B | 6º | 14–12 |  |  |  |
| 1985–86 | 2 | 1ª División B | 3º | 23–9 |  |  |  |
| 1986–87 | 1 | ACB | 11º | 13–18 |  | Copa Príncipe | SF |  |
| 1987–88 | 1 | ACB | 11º | 15–16 |  | Copa Príncipe | OF |  |
| 1988–89 | 1 | ACB | 14º | 17–24 | Oitavos de final |  |  |
| 1989–90 | 1 | ACB | 20º | 16–24 | Primeira rolda |  |  |
| 1990–91 | 1 | ACB | 22º | 12–30 | Primeira rolda |  |  |
| 1991–92 | 1 | ACB | 24º | 9–31 | Segunda rolda |  |  |
| 1992–93 | 2 | 1ª División | 7º | 21–19 |  |  |  |

Notas
-----

1. ↑  Quero, Jesús (28 de agosto de 2013). "El Peor Pabellón del Mundo". *solobasket.com* (en castelán).
2. ↑  "Primera División 'B' 1985/86". *hispaligas.net*.
3. ↑  "Copa Príncipe de Asturias 1986/87". *bancoderesultados.jmalmenzar.com*.

Véxase tamén
------------

### Ligazóns externas

* Perfil do Oximesa en basketball-reference.com Arquivado 13 de setembro de 2020 en Wayback Machine.